ג'ו רודון

ג'וזף פיטר רודון (באנגלית: Joseph Peter Rodon; נולד ב-22 באוקטובר 1997 בסוונסי שבוויילס) הוא כדורגלן ולשי המשחק בעמדת הבלם בקבוצת לידס יונייטד, בהשאלה מטוטנהאם הוטספור, ובנבחרת ויילס.

קריירת מועדונים 
רודון גדל במחלקת הנוער של סוונסי סיטי. ב-30 בינואר 2018 הושאל לצ'לטנהאם טאון מהפוטבול ליג השנייה עד לתום עונת , ובסך הכול ערך 12 הופעות ליגה.

ב-11 באוגוסט 2018 ערך את הופעת הבכורה שלו בסוונסי סיטי, בניצחון 0–1 על פרסטון נורת' אנד במסגרת המחזור השני של הפוטבול ליג צ'מפיונשיפ לעונת . בסך הכול ערך 52 הופעות ליגה במדי המועדון.

ב-16 באוקטובר 2020 חתם על חוזה לחמש עונות בטוטנהאם הוטספר מהפרמייר ליג. ב-26 באוקטובר ערך את הופעת הבכורה שלו במועדון, בניצחון 0–1 על ברנלי במסגרת המחזור השישי בליגה לעונת 2020/2021. בסך הכול ערך 15 הופעות ליגה בשתי עונותיו הראשונות במועדון.

ב-2 באוגוסט 2022 הושאל לסטאד רן.

ב-10 באוגוסט 2023 הושאל ללידס יונייטד. ב-12 באוגוסט ערך בכורה כשהחליף את ג'יימי שקלטון בהפסד 0–1 לברמינגהאם סיטי. ב-18 באוגוסט פתח בהרכב במשחק מול וסט ברומיץ' אלביון שהסתיים בתיקו 1-1. ב-20 בספטמבר הורחק בכרטיס אדום במהלך המשחק מול האל סיטי שהסתיים בתיקו 0-0.

קריירה בינלאומית 
ב-6 בספטמבר 2019 ערך רודון את הופעת הבכורה שלו בנבחרת ויילס, בניצחון 1–2 על נבחרת אזרבייג'ן במסגרת מוקדמות יורו 2020. הוא היה חלק מסגל נבחרת ויילס לטורניר יורו 2020 בשנת 2021, וערך ארבע הופעות בטורניר.

נכלל בסגל נבחרת ויילס לטורניר מונדיאל 2022.

קישורים חיצוניים

הערות שוליים 

כדורגלנים ולשים
בלמי כדורגל ולשים
סוונסי: כדורגלנים
כדורגלני סוונסי סיטי
כדורגלני טוטנהאם הוטספר
כדורגלני סטאד רן
כדורגלני לידס יונייטד
כדורגלני נבחרת ויילס
כדורגלני יורו 2020
כדורגלני מונדיאל 2022
ולשים שנולדו ב-1997